Antonio Rodríguez Osuna

Antonio Rodríguez Osuna  (Méria, 6 marçu de 1975) es un políticu estremeñu, biembru del PSOE i alcaldi de Méria dendi 2015.
 Biografía 
Tien maestría n'Alministración i Direción d'Impresas; MBA Executive, pola Escuela de Negocius ITAE; i diplomau en Magisteriu d'Educación Física pola Nuversidá d'Estremaúra. Tamién á trebajau comu impresariu nel setol dela ostelería. Biembru del PSOE, hue concejal del Ayuntamientu de Méria entri 1999 i 2004, huendu posteriormenti assessol del vicepresidenti dela Junta d'Estremaúra, i endespués xefi de gabineti ena consejería d'Industria i Meyu Ambienti dela Junta d'Estremaúra entri 2007 i 2011, añu nel que passa a acupal un escañu ena Assambrea d'Estremaúra, huendu portavos del Grupu Palramentariu Socialista ena comisión d'Energía, Meyu Ambienti i Deportis. N'outubri de 2014 hue procramau candidatu​ del PSOE ala alcaldía de Méria palas elecionis monicipalis de 2015, consiguiendu​ 11 concejalis frenti a 8 del PP, 2 de Mérida Participa i 2 d'Izquierda Unida, huendu procramau alcaldi​ de Méria el 13 de juniu de 2015.

Categoría:Políticus estremeñus